**ΔΕΛΤΙΟ ΤΥΠΟΥ**

Με ιδιαίτερη επιτυχία ολοκληρώθηκε το Ευρωπαϊκό συνέδριο στην Αθήνα, με θέμα

«*Εκμάθηση στο χώρο εργασίας. Μια καινοτόμος πρακτική επαγγελματικής εκπαίδευσης και κατάρτισης με έμφαση στη μαθητεία*»

στο πλαίσιο του προγράμματος Erasmus+, το οποίο διοργανώθηκε από το ΙΚΥ.

Εντυπωσιακή ήταν η ανταπόκριση των εμπλεκομένων φορέων με τη συμμετοχή 280 εκπροσώπων στην ημερίδα που διοργάνωσε το Ίδρυμα Κρατικών Υποτροφιών στον Πολιτιστικό χώρο «Αθηναΐς», τη Δευτέρα 13 Ιουνίου 2016, με θέμα **«Εκμάθηση στο χώρο εργασίας. Μια καινοτόμος πρακτική επαγγελματικής εκπαίδευσης και κατάρτισης με έμφαση στη μαθητεία».**  Με αφορμή τη συμμετοχή της Εθνικής Μονάδας Erasmus+ σε ένα θεματικό δίκτυο 29 Εθνικών Μονάδων, με αντικείμενο την *Εκμάθηση στο χώρο εργασίας*, το συνέδριο πραγματοποιήθηκε με απόλυτη επιτυχία δημιουργώντας τη βάση για την ανάπτυξη ενός διαλόγου σχετικά με την ανάγκη στενότερης συνεργασίας μεταξύ του κόσμου της εκπαίδευσης και της εργασίας. Στόχος είναι να μειωθεί η αναντιστοιχία προσόντων που παρατηρείται ανάμεσα σε όσα διδάσκονται οι εργαζόμενοι στο τυπικό σύστημα εκπαίδευσης και στις πραγματικές ανάγκες της σύγχρονης αγοράς εργασίας.

Ο Πρόεδρος του ΙΚΥ ομότιμος Καθηγητής **Κυριάκος Αθανασίου**, στο πλαίσιο του χαιρετισμού που απηύθυνε, τόνισε την ανάγκη η ημερίδα να αποτελέσει ένα σάλπισμα για τη σημασία της μαθητείας και της εκμάθησης στο χώρο εργασίας. Ως πρακτική, αφορά σε όλο το φάσμα της Εκπαίδευσης και στοιχειοθετεί μια νέα μορφή εκπαίδευσης, η οποία, ενώ συνορεύει με την επαγγελματική, είναι ταυτόχρονα διαφορετική. Στη συνέχεια, ο Διευθύνων Σύμβουλος του ΕΟΠΠΕΠ κ. **Σταύρος Καραγκούνης**, αναφέρθηκε στο ρόλο του ΕΟΠΠΕΠ ως εθνικό σημείο συντονισμού για το δίκτυο REFERNET, το οποίο στοχεύει στη συνεργασία στην Ευρώπη και στην ανάδειξη, θεμάτων Επαγγελματικής Εκπαίδευσης και Κατάρτισης.

Το συνέδριο κινήθηκε σε δυο άξονες, στην ολομέλεια και στα θεματικά εργαστήρια:

* ***Ολομέλεια***: Στον πρώτο άξονα υπήρξαν εισηγήσεις από φορείς και αρχές με θεσμικό και επιχειρησιακό ρόλο σε θέματα που αφορούν την μάθηση στο χώρο εργασίας και την εφαρμογή του θεσμού της μαθητείας στην Ελλάδα και παράλληλα, παρουσιάστηκαν ευρωπαϊκές πρωτοβουλίες για το ίδιο θέμα.
* ***Θεματικά εργαστήρια***: Στον δεύτερο άξονα πραγματοποιήθηκαν τρία θεματικά εργαστήρια (workshops), με τις εξής θεματικές:
* *«Η εφαρμογή του θεσμού της μαθητείας στην τυπική και μη τυπική εκπαίδευση στην Ελλάδα. Πολιτικές, πρακτικές και παραδείγματα»*
* *«Ο ρόλος των κοινωνικών εταίρων στην προώθηση και εφαρμογή της εκμάθησης στο χώρο εργασίας στην Ελλάδα»*
* *« Η εκμάθηση στο χώρο Εργασίας και η σχέση με την Ανώτατη Εκπαίδευση. Εμπειρίες και προοπτικές»*

Στο συνέδριο συμμετείχαν φορείς Erasmus+ που υλοποιούν σχέδια που υιοθετούν πρακτικές WBL, φορείς επαγγελματικής εκπαίδευσης και κατάρτισης, δημόσιοι οργανισμοί, πανεπιστήμια και ερευνητικά κέντρα, επιχειρήσεις, εκπρόσωποι εργαζομένων και εργοδοτών και όσοι εμπλέκονται ποικιλοτρόπως με τη συγκεκριμένη θεματική.

Ομιλητές ήταν οι:

* **Ηρακλής Πλιάκης, Σύμβουλος ΓΓ Υπουργείο Παιδείας 'Ερευνας & Θρησκευμάτων**  «Το Εθνικό Στρατηγικό Πλαίσιο για την αναβάθμιση της  Επαγγελματικής Εκπαίδευσης και Κατάρτισης και της Μαθητείας»
* **Αθηνά Διακουμάκου, Υπουργείο Εργασίας, Κοινωνικής Ασφάλισης και Κοινωνικής Αλληλεγγύης, Προϊσταμένη της Διεύθυνσης Απασχόλησης** «Ο ρόλος του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης στην εκμάθηση στο χώρο εργασίας»
* **Helen Hoffmann, Directorate-General for Employment, Social Affairs and Inclusion, European Commission** "Overview of EU VET priorities and initiatives"
* **Βλάσης Κοροβήλος, CEDEFOP** «Εξελίξεις και πρακτικές σχετικά με την εκμάθηση στο χώρο εργασίας στην ΕΕ»
* **Χρήστος Γούλας, Διευθυντής ΙΝΕ ΓΣΕΕ** «Τεχνική Επαγγελματική Εκπαίδευση και Μαθητεία: Αναγκαιότητα κοινωνικής και εκπαιδευτικής αναβάθμισης»
* **Πάρης Λιντζέρης, Διευθυντής ΙΜΕ ΓΣΕΒΕΕ** «Θεωρητικές και πρακτικές διαστάσεις της  μάθησης στο χώρο εργασίας στο ελληνικό περιβάλλον των μικρών επιχειρήσεων»
* **Αθανασία Θεοδωρίδου, Διευθύντρια Διεθνών Σχέσεων, Οργανισμός Απασχόλησης Εργατικού Δυναμικού** «Το Δυικό σύστημα Επαγγελματικής Εκπαίδευσης, όπως υλοποιείται στις ΕΠΑΣ Μαθητείας του ΟΑΕΔ»
* **Νατάσσα Σακκά, Διευθύντρια Αρχικής Επαγγελματικής Εκπαίδευσης και Κατάρτισης στον** **ΟΑΕΔ** «Η συμβολή του ΟΑΕΔ στο θεσμό της Μαθητείας»
* **Αθηνά Νέλλα, Σύμβουλος Γ’ του Ινστιτούτου Εκπαιδευτικής Πολιτικής (ΙΕΠ)** «Ο ρόλος του Ινστιτούτου Εκπαιδευτικής Πολιτικής στην εφαρμογή του θεσμού της μαθητείας»
* **Νίκος Γεωργιάδης, Ειδικός Σύμβουλος Προέδρου ΔΣ ΕΟΠΠΕΠ** «Εκμάθηση στον χώρο εργασίας και ο ρόλος του ΕΟΠΠΕΠ»
* **Χρήστος Κουτουλάκος, MSc. Ηλεκτρολόγος και Ηλεκτρονικός Μηχανικός, Διευθυντής του 2ου Επαγγελματικού Λυκείου της Σιβιτανιδείου Δημόσιας Σχολής Τεχνών και Επαγγελμάτων** «Παιδεία και Τεχνική Εκπαίδευση ή Κατάρτιση και Μαθητεία; Τεχνικά και ιδεολογικά ζητήματα στην ελληνική πραγματικότητα»
* **Γεώργιος Διαμαντόπουλος, Μαθηματικός MΕd - Διευθυντής του Δ.ΙΕΚ Πειραιά** «Η Πρακτική Άσκηση (ή  Μαθητεία) σε χώρους εργασίας, για τους σπουδαστές των Ινστιτούτων Επαγγελματικής Κατάρτισης (Ι.Ε.Κ.)»
* **Τέσσα Μίχου, Policy Expert, Ανάπτυξη Ανθρώπινου Κεφαλαίου, Σύνδεσμος Επιχειρήσεων και Βιομηχανιών (ΣΕΒ)** «Συνεργασία Επιχειρήσεων και Εκπαίδευσης για την προώθηση της Μάθησης με Βάση την Εργασία»
* **Νίκος Ζωητός, Γενικός Διευθυντής, Πανελλήνια Ομοσπονδία Ξενοδόχων (ΠΟΞ)** «Τουρισμός και Επαγγελματική Εκπαίδευση»
* **Δημήτρης Πρίφτης, Διευθυντής Κέντρου Ανάπτυξης Ελληνικού Εμπορίου, Ελληνική Συνομοσπονδία Εμπορίου & Επιχειρηματικότητας (ΕΣΕΕ)** «Επαγγελματική εκπαίδευση, μαθητεία και επιχειρήσεις»
* **Γεράσιμος Κάρουλας, Ινστιτούτο Μικρών Επιχειρήσεων της Γενικής Συνομοσπονδίας Επαγγελματιών Βιοτεχνών Εμπόρων Ελλάδας, ΙΜΕ ΓΣΕΒΕΕ, Επιστημονικός Συνεργάτης** «Κίνητρα και εμπόδια υιοθέτησης μορφών μαθητείας από τις μικρές επιχειρήσεις. Ο ρόλος και οι προτάσεις της ΓΣΕΒΕΕ»
* **Χρύσα Παϊδούση, Διευθύντρια Επαγγελματικής Κατάρτισης, Εθνικό Ινστιτούτο Εργασίας και Ανθρώπινου Δυναμικού (ΕΙΕΑΔ)** «Μαθητεία στην περίοδο της οικονομικής κρίσης: η χαμένη ευκαιρία για την απασχόληση;»
* **Γιώργος Δουκίδης, Καθηγητής, Οικονομικό Πανεπιστήμιο Αθηνών** «Συνδυάζοντας την Καινοτομία και τις επιχειρηματικές πρωτοβουλίες με την πρακτική άσκηση: Καλές Πρακτικές από το Ο.Π.Α.»
* **Βλάσης Σταθακόπουλος, Ιδρυματικός Υπεύθυνος  Θεσμού Πρακτικής Άσκησης στο Οικονομικό Πανεπιστήμιο Αθηνών** «Το Ο.Π.Α. πρωτοπόρο στα προγράμματα πρακτικής άσκησης: Η νέα προσέγγιση»
* **Χριστίνα Δηματάτη, Διεθνές Πανεπιστήμιο Ελλάδας, HR Professional, Careers Consultant & Business Liaison Manager** «Developing Skills for Jobs - Best Practices – IHU»
* **Αναστασία Νικολακούδη, Διευθύντρια 24ου ΔΣ Θεσσαλονίκης** «Πρακτική άσκηση φοιτητών/τριών μέσω του  Ευρωπαϊκού  προγράμματος Erasmus+ στο Δημοτικό σχολείο»

Συντονιστές των θεματικών εργαστηρίων ήταν οι:

* Βασίλης Σιωμάδης, Υπεύθυνος Ευρωπαϊκών Έργων ΙΜΕ ΓΣΒΕΕ
* Νάνσυ Παπαλεξανδρή, Ομότιμη Καθηγήτρια Διοίκησης Ανθρώπινου Δυναμικού στο Οικονομικό Πανεπιστήμιο Αθηνών, Πρόεδρος Ελληνικής Εταιρείας Γυναικών Πανεπιστημιακών
* Iωάννης Καπουτσής, Προϊστάμενος Τμήματος Α΄ Σπουδών και Εφαρμογής Προγραμμάτων Δευτεροβάθμιας Επαγγελματικής Εκπαίδευσης, Δ/νση Επαγγελματικής Εκπαίδευσης, Υπουργείο Παιδείας, Έρευνας & Θρησκευμάτων

Όλες οι εισηγήσεις σύντομα θα είναι διαθέσιμες στην ιστοσελίδα του ΙΚΥ [www.iky.gr](http://www.iky.gr)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Σας ευχαριστούμε για τη δημοσίευση. Περισσότερες πληροφορίες ΙΚΥ Oμάδα Επικοινωνίας τηλ. 210 3726397, 210 3726383, email eeleftheriadou@iky.gr*